bhim army: भीम आर्मी के संस्थापक चंद्रशेखर के खिलाफ मेरठ में दर्ज हुई एफआईआर - case against bhim army founder chandrashekhar ravan in meerut | Navbharat Times
ELECTION_TOPBAND_1579409042615
case against bhim army founder chandrashekhar ravan in meerut
नवभारतटाइम्स.कॉम | Updated: 24 Mar 2019, 08:23:00 PM IST
चंद्रशेखर आजाद रावण (फाइल फोटो)
मेरठ में भीम आर्मी के संस्थापक चंद्रशेखर के खिलाफ दर्ज हुआ केस
परतापुर थाना क्षेत्र में चंद्रशेखर और कई अज्ञात युवकों के खिलाफ मुकदमा
आचार संहिता के उल्लंघन के मामले में पुलिस ने दर्ज की एफआईआर
चंद्रशेखर पर बिना प्रशासनिक अनुमति बैठक करने का लगा था आरोप
वेस्ट यूपी के दलित संगठन भीम आर्मी के संस्थापक चंद्रशेखर आजाद के खिलाफ मेरठ पुलिस ने रविवार को एक मुकदमा दर्ज किया है। मेरठ के परतापुर थाना क्षेत्र में चंद्रशेखर के खिलाफ आचार संहिता के उल्लंघन का केस दर्ज किया गया है। इस एफआईआर में चंद्रशेखर के अलावा कई अज्ञात लोगों पर भी केस दर्ज किया गया है।
देश मे बोलने की आजदी तो ठीक है मगर गलत बोलने की आजादी बिल्कुल भी नही होनी चाहिये ऐसे लोग सलाखो के अंदर हो
मेरठ पुलिस के मुताबिक चंद्रशेखर पर आचार संहिता लागू होने के बाद बिना परमिशन लोगों के बीच मीटिंग करने का आरोप है, जिसे लेकर केस दर्ज किया गया है। इस बारे में रविवार को जानकारी देते हुए परतापुर थाना प्रभारी तपेश्वर सागर ने बताया कि चंद्रशेखर ने मेरठ के गीता भवन में बिना प्रशासनिक अनुमति के एक मीटिंग की थी।
उन्होंने बताया कि चुनाव आचार संहिता लागू होने के कारण बिना अनुमति के किसी भी प्रकार की बैठक करना नियमों का उल्लंघन है, ऐसे में चंद्रशेखर और उनके अज्ञात साथियों के खिलाफ धारा 188, 171जे समेत अन्य संबंधित धाराओं में केस दर्ज किया गया है और पुलिस मामले की जांच कर रही है।
प्रियंका गांधी ने भी की थी मुलाकात
बता दें कि सहारनपुर समेत पश्चिम यूपी के कई जिलों में अपना राजनीतिक प्रभाव रखने वाले चंद्रशेखर से हाल ही में कांग्रेस महासचिव प्रियंका गांधी ने अस्पताल में मुलाकात की थी। इस मुलाकात के दौरान प्रियंका के साथ कांग्रेस के पश्चिमी यूपी के प्रभारी ज्योतिरादित्य सिंधिया भी मौजूद थे।
Web Title case against bhim army founder chandrashekhar ravan in meerut(News in Hindi from Navbharat Times , TIL Network)
और जानें:मेरठ पुलिसचंद्रशेखर रावणकांग्रेसMeerut policeCode of Conduct in UPChandrashekharbhim armynews Newsnews News in Hindinews Latest Newsnews Headlinesन्यूज़ समाचार